APOSTOLIEN MATKASSA
Korintti
Tervetuloa Korinttiin, jossa olemme tänään.
Seison vanhan roomalaisen tien jäänteillä 2 000 vuoden takaa.
Juuri tätä tietä pitkin asteli luultavasti apostoli Paavalikin.
Tie kulkee Korintin vanhasta satamasta antiikin markkinapaikalle.
Paavalikin mahdollisesti kulki tietä pitkin teltantekijän pajaansa -
ja myöhemmin tuomioistuimeen, jonne hän joutui Apostolien teoissa.
Ap. t. 18:ssa Paavali lähti Ateenasta ja tuli tänne Korinttiin.
Korintti oli silloin täysin Ateenan vastakohta.
Minulle Ateena ja Korintti edustavat kahta kiusausta, -
joita yhteiskuntamme kohtaa.
Ateena oli älyllisen skeptisismin keskus.
Korintti oli kaupallinen aistinautintojen keskus.
Korintti oli rikas kaupunki. Paavalin aikaan se hehkui uutuuttaan.
Roomalaiset olivat juuri perustaneet sen uudelleen.
Se oli kaupan keskus ja satamakaupunki.
Se oli seksuaalisen toiminnan ehdoton keskus.
Läheisellä kukkulalla häämötti Afroditeen temppeli.
Temppeli oli tunnettu siitä, että siellä oli ainakin tuhat nuorta prostituoitua.
Tällainen yhteiskunta Paavalia odotti.
Jo ensimmäisen vuosisadan roomalaisissa näytelmissä -
korinttilaiset kuvattiin resuisina ja holtittomina.
Heidät esitettiin usein seksuaalisesti holtittomina, -
tiirailevina ja himoitsevina juoppoina.
Korinttolaiskirjeissä Paavali puhuu paljon materialismista, -
aistillisuudesta, epäsovusta, panettelusta ja riitelemisestä.
He olivat vauraita mutta hengellisesti epäkypsiä.
Eivät osanneet hallita mielihalujaan.
Siksi kutsun Korinttolaiskirjeitä usein Kalifornialaiskirjeiksi.
Monin tavoin Kaliforniakin on vauras. Hieman juopunut, ainakin vallasta.
Osavaltiossamme on paljon aistillisuutta.
Voimme oppia paljon Paavalin sanoista korinttilaisille.
Paavali menee ensiksi synagogaan, mutta siellä ei olla vastaanottavaisia.
Paavali suuttui. "Puhun aina ensin synagogassa, sitten kreikkalaisille -
ja roomalaisille." Hän pudisti vaatteitaan. "Nyt riitti!"
Hän lähti synagogasta.
Luukas kertoo humoristiseen sävyyn, että hän meni naapuriin.
Naapuri oli kristitty. Hän otti Paavalin vastaan.
Paavali ei toki hylännyt juutalaisia. Heitä tuli yhä Kristuksen luo.
Seuraava kääntynyt, joka mainitaan, on synagogan esimies Krispus
Ehkäpä hän kuuli Paavalin saarnan seinän läpi ja tuli uskoon.
Kiehtova tarina.
Sen jälkeen monia korinttilaisia tuli uskoon.
Sitten tapahtuu jotain vielä kiehtovampaa.
Paavali sai näyn Jumalalta ensi kertaa nähtyään Troaksessa miehen näyssä.
Jumala sanoi: "Älä pelkää, vaan puhu, äläkä vaikene, -
sillä minä olen kanssasi, eikä kukaan ole ryhtyvä sinuun [...]
sillä minulla on paljon kansaa tässä kaupungissa".
Menen sanattomaksi lähes joka kerta, kun luen jakeen. Se tuntuu niin tutulta.
Paavali ei ollut vielä joutunut kohtaamaan Korintissa -
koettelemuksia ja vainoja.
Tulee vaikutelma, että Paavali jo odottaa niitä pelonsekaisin tuntein.
"Niin on käynyt melkein kaikissa kaupungeissa.
Aloitan synagogassa. Työ menestyy kreikkalaisten keskuudessa.
Sitten pohja putoaa. Minut piestään ja ajetaan ulos kaupungista."
Kaiketi siksi Jumalan piti ilmestyä näyssä: -
"Paavali, tiedän, että odotat kauhulla tulevaa."
Pystyn samaistumaan siihen. Seurakunnallamme menee hyvin.
Jumala siunaa. Meistä pidetään yhteisössä. Seurakunta kasvaa.
Mutta odotan, milloin tämä loppuu.
Milloin saatana alkaa hyökätä. Milloin asiat alkavat mennä pieleen.
On mahtavaa, että Jumala sanoo Paavalille: "Älä luovuta.
Älä anna periksi. Jatka saarnaamista."
Kenties sinusta tuntuu, että kaupunkisi on menetetty tapaus.
Se torjuu Jumalan Sanan. Haluaisit muuttaa pois. Odotat vaikeuksia.
Jumala sanoi Paavalille ja sanoo minulle ja sinulle: "Älä luovuta.
Jatka vain eteenpäin. Minulla on paljon ihmisiä tässä kaupungissa.
He eivät vielä tiedä, että he ovat minun, mutta minä tiedän.
Tahdon tavoittaa heidät. He kääntyvät puoleeni, jos et luovuta vaan jatkat."
Ehkä et ole pastori, mutta sinulla on lapsia tai lapsenlapsia.
Tuntuu, etteivät he seuraa Herraa. Jumala sanoo: "Tiedän tulevaisuuden.
Sinä et tiedä. Älä luovuta. Julista vain Sanaa ja mene eteenpäin."
Sitten täällä tuomioistuimessa tapahtuu jotain ihmeellistä.
Tuolla oli lava, jolla Akaian käskynhaltija, prokonsuli, -
seisoi ja jakoi tuomioita.
Syytetty seisoi tämän pylvään vieressä.
Kuunnelkaa, mitä täällä tapahtui.
Akaian käskynhaltijana oli Gallio.
Tässä on taas yksi esimerkki, miten arkeologia tukee Raamattua.
Delfoista on löytynyt kirjoitus, joka vahvistaa, -
että Gallio toimi Akaian käskynhaltijana n. vuonna 50 jKr.
Ennen löytöä ei tiedetty, -
mihin Luukkaan kertomus Paavalin matkoista sijoittuu kalenterissa.
Gallio oli Akaian käskynhaltijana vain vuoden n. vuonna 50 jKr.
Siitä tiedämme, että Paavali oli Korintissa v. 50 jKr.
Se auttaa Apostolien tekojen kirjan tapahtumien ajoittamisessa.
Löytö on tärkeä myös toisesta syystä. Silloin järjestettiin Isthmian kisoja.
Ne olivat silloin suuremmat kuin olympialaiset.
Ne järjestettiin Korintissa vuonna 50.
Paavali, Priskilla ja Akylas valmistivat telttoja ja nahkaesineitä.
Se oli hyvää bisnestä, sillä kisoja varten tänne tuli tuhansia ihmisiä.
He tarvitsivat telttoja yöpymiseen.
Valmentajat ja urheilijat tarvitsivat nahkaesineitä. Tarvittiin laukkuja.
Paavalin ja työtoverien telttojen ja nahkatuotteiden kauppa kukoisti.
Gallion vastaus syytöksiin on kiehtova.
Hän on hyvä esimerkki viisaasta maallisesta hallitsijasta, -
joka ei ole kristitty mutta auttaa alkuseurakuntaa.
Hän sanoo: "Syytteet liittyvät teidän juutalaisiin lakeihinne.
Rooman edustajana teen tästä ennakkotapauksen.
Paavali julistakoon kenenkään häiritsemättä.
En havaitse siinä mitään poliittista."
Se oli tärkeä tuomio, sillä sen jälkeen Paavali sai julistaa sanomaansa -
vuosien ajan roomalaisten estämättä.
Gallion päätös toimi siis tärkeänä ennakkotapauksena.
Paavalin vastustajat olivat niin näreissään tuomiosta, -
että he ottivat kiinni synagogan esimiehen Sosteneen ja löivät häntä.
Krispus ilmeisesti luopui synagogan esimiehen tehtävästä tultuaan uskoon.
Hänen tilalleen nousi Sostenes, joka johti hyökkäystä Paavalia vastaan.
Ihmiset pettyivät hänen toimintaansa ja löivät häntä.
Gallio ei noteerannut koko asiaa.
Sosteneen hahmo on kiehtova.
Ensimmäisen korinttolaiskirjeen alussa sanotaan jotain kiintoisaa.
"Paavali, Kristuksen Jeesuksen kutsuttu apostoli Jumalan tahdosta, -
ja veli Soostenes".
Hän on ilmeisesti sama mies. Korintti- laisten tuntema Sostenes, johtaja.
Tultuaan piestyksi ja johdettuaan hyökkäystä Paavalia vastaan -
Sosteneesta tuli Paavalin liittolainen.
Hän seurasi tavallaan Paavalia kristittyjen vainoojasta kristityksi.
Se on kaunis kuva siitä, -
miten Jumala toimii kulissien takana.
Esitän sinulle kysymyksen. Oletko sinä peloissasi niin kuin Paavali oli?
Jumalan vastaus Paavalille Apostolien teoissa on sanoma sinulle tänään.
Älä pelkää. Jatka eteenpäin. Älä luovuta.
Keskity evankeliumiin. Julista Sanaa. Etsi tilaisuuksia jakaa sitä.
Jumala on šakkimestari. Olet yksi nappula. Jumala tuntee koko laudan.
Hän tietää tulevaisuuden siirrot. Asetu Hänen käsiinsä.
Anna Hänen viedä sinua eteenpäin. Hänellä on kokonaissuunnitelma, -
joka eräänä päivänä vielä toteutuu. Älä siis anna periksi.
Keskustelukysymyksiä Acts Odyssey -kirjassa ja osoitteessa tlc.org/acts.
Suomennos: Marianne Tenetz